# 5. Lembramos as vivencias da viaxe

# Posta en común

Bo traballo! unha vez que tendes os vosos minimundos sostibles debedes agardar a vosa quenda para compartilo cos compañeiros e compañeiras!

Cada equipo deberá presentar o reto final ao resto da clase.

Explicaredes cada minimundo creado, detallando todas as súas características e elementos.

Detallaredes que aspectos se tiveron en conta e como funciona o minimundo. Non esquezades compartir tamén as curiosidades e anécdotas que vos xurdiron durante a vosa aprendizaxe e o voso traballo grupal!

Será unha oportunidade para aprender dos outros e compartir as ideas.

# Repasamos!

Neste mapa mental están as ideas de todo o traballado nesta unidade, preme nel co rato para amplialo:

# Avaliamos o noso traballo en equipo!

Rúbrica para avaliar o traballo en equipo
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Participación e colaboración | Todos os membros do equipo participastes activamente nas tarefas propostas e colaborastes axudando aos demais. (4) | A maior parte dos membros do equipo participastes activamente nas tarefas propostas e colaborastes axudando aos demais. (3) | A metade dos membros do equipo participastes activamente nas tarefas propostas e colaborastes axudándose entre si. (2) | Só un membro do equipo (ou ningún) participou de forma activa nas tarefas propostas e non houbo colaboración nin axuda entre vós. (1)
Distribución das tarefas | Repartistes as tarefas de forma equitativa entre todos os membros do equipo. (4) | Repartistes a maior parte das tarefas de forma equitativa entre todos os membros do equipo. (3) | Repartistes só a metade das tarefas de forma equitativa entre todos os membros do equipo. (2) | Repartistes de forma moi desigual as tarefas entre os diferentes membros do equipo. (1)
Integración entre os membros do equipo | Durante a realización de todas as tarefas, os membros do equipo expresastes libremente as vosas opinións e puntos de vista, escoitastes as opinións dos demais e fostes capaces de chegar a un consenso. (4) | Durante a realización da maior parte das tarefas, os membros do equipo expresastes as vosas opinións con liberdade, escoitastes aos demais e fostes capaces de chegar a un consenso. (3) | Durante a realización das tarefas, só a metade dos membros do equipo expresastes libremente as vosas opinións, escoitastes as dos demais e lograstes poñervos de acordo. (2) | Durante a realización das tarefas, só un membro do equipo expresou a súa opinión, non houbo diálogo e terminouse impoñendo a opinión dunha soa persoa. (1)
Asunción de funcións e responsabilidades | Todos os membros do equipo exercestes moi ben as vosas funcións e cumpristes á perfección as vosas responsabilidades. (4) | A maior parte dos membros do equipo exercestes as vosas funcións e cumpristes coas vosas responsabilidades. (3) | Só a metade dos compoñentes do equipo exercestes ben as vosas funcións e cumpristes coas vosas responsabilidades. (2) | Só un membro do equipo (ou ningún) exerceu ben as súas funcións e cumpriu coas súas responsabilidades. (1)

CEDEC. Rúbrica para avaliar o traballo en equipo (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)