# 4. Creamos o noso minimundo

# Chegou o momento de elaborar o voso minimundo

Conseguístelo!

Despois de este largo camiño, xa podedes ter nas vosas mans os elementos do minimundo. Están clasificados coas seguintes categorías:

- Fauna
- Flora
- Medios de transporte

## Elementos do minimundo

Pulsa na imaxe para abrir o PDF nunha nova xanela. Reflexiona sobre a que clima corresponde cada un.

## Como o faredes?

Formade grupos e dividídeos por climas. Cada membro do grupo ocuparase dun apartado do minimundo.

Por exemplo, o meu grupo será o responsable de elaborar o clima polar. Eu farei a fauna do clima polar.

Recordade potenciar as vosas dotes de traballo colaborativo. Recordade repartir as responsabilidades de forma eficiente para que todos os membros aporten o mellor de si mesmo e conseguir o resultado que desexades.

Collede os elementos que vos correspondan, coloreádelos e deixade voar a vosa imaxinación para presentalos ao resto dos equipos.

Só tendes que respectar dúas condicións:

1. Facelo nun formato analóxico (non dixital).

2. O formato que elixades debe ter un apoio visual para a vosa exposición.

Por exemplo poderedes:

- Colocalos sobre un mural.
- Facer un libro coas características dos climas.
- Colocalos no mapa.
- Facer unha montaxe en 3D

# Avalíate!

Rúbrica para a autoavaliación ou coavaliación do alumnado (4x4)
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Participación nas actividades | Sempre participas e axudas aos compañeiros/as. (4) | Case sempre participas e axudas aos compañeiros/as. (3) | Ás veces participas e axudas aos compañeiros/as. (2) | Non participas ou axudas aos compañeiros/as. (1)
Traballo en equipo | Sabes traballar en equipo e axuda ao grupo. (4) | Escoitas e traballas ben co grupo. (3) | Escoitas ás veces. (2) | Non escoitas aos demais. (1)
Realización das tarefas | Sempre fas as tarefas e axudas aos demais cando o necesitan. (4) | Cumpres coas túas tarefas. (3) | Fas algunhas tarefas, pero precisas de recordatorios. (2) | Non realizas as tarefas ou as deixas incompletas. (1)
Expresión de ideas | Comunicas de forma clara e segura. (4) | Explicas ben as túas ideas. (3) | Explicas algunhas ideas, pero con dificultade. (2) | Tes dificultades para expresar as túas ideas. (1)
Respecto e actitude | Sempre respectas aos demais e as normas, ademais de crear un clima agradable. (4) | Respectas aos demais e as normas (3) | Ás veces respectas aos demais e as normas. (2) | Non respectas aos demais nin as normas. (1)
Resultado do minimundo | O minimundo está ben construido con todos os seus elementos e realizas unha explicación moi satisfactoria. (4) | O minimundo está ben construído con todos os seus elementos e realizas unha boa explicación. (3) | Tes algún erro no minimundo ou na explicación. (2) | Non construíches ben o minimundo nin o explicaches de forma correcta. (1)

Elaboración propia (proxecto cREAgal). Rúbrica para a autoavaliación ou coavaliación do alumnado (4x4) (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

# Diario de aprendizaxe

Despois de moito traballo, o voso equipo acadou o reto final.

Foron días de compartir coñecementos, superar dificultades e poñer en común ferramentas e habilidades que contribuíron á resolución do reto final. Ademais da satisfacción polo traballo ben feito, o que aprendemos neste reto serviranos nun futuro para resolver situacións similares.

Vai ao diario de aprendizaxe e anota as vosas vivencias da fase 4.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)