# 2. Exploramos o mundo!

# Comezamos a viaxe

Cada rexión do planeta ten un clima único que afecta tanto ás plantas como aos animais que alí viven, así como aos propios ecosistemas e á maneira en que os seres humanos interactúan co entorno. Antes de emprender a gran aventura polo mundo, necesitarás realizar un estudo completo para entender como o ciclo da auga, os instrumentos de medición meteorolóxica e as grandes zonas climáticas condicionan a vida en cada lugar do noso planeta. Para isto, se crearán os grupos de traballo, que se manterán para realizar as tarefas grupais ao longo da viaxe, e levarás a cabo unha investigación que contribuirá o logro do reto final.

Durante a túa investigación, coñecerás ferramentas científicas para analizar as principais características de cada zona climática. Examinarás as temperaturas, as precipitacións, e mesmo os fenómenos atmosféricos máis destacados. Tamén descubrirás como o clima inflúe na diversidade de flora e fauna, explorando os ecosistemas únicos que se desenvolven en cada rexión.

Esta será a túa viaxe científica, onde o coñecemento será o teu mapa e a túa curiosidade, o teu guía. Con cada paso que deas, estarás máis preto de explorar, coñecer, e apreciar a riqueza do noso planeta.

Así que, comezamos? O mundo agarda por ti!

## Lectura facilitada

Cada rexión do planeta ten un clima único.

Este clima afecta ás plantas, aos animais e aos ecosistemas.

Tamén inflúe na forma en que as persoas viven e interactúan co seu entorno.

Aprenderás moitas cousas.

Coñecerás o ciclo da auga, os instrumentos meteorolóxicos e as zonas climáticas.

Estas cousas axudan a entender como se vive en cada lugar.

Faredes grupos de traballo para facer as tarefas xuntos.

Tamén farás unha investigación para axudar a cumprir o reto final.

Na túa investigación usarás ferramentas científicas.

Analizarás as temperaturas, as precipitacións e os fenómenos atmosféricos.

Descubrirás como o clima afecta as plantas e os animais.

Explorarás ecosistemas únicos de cada rexión.

Esta será unha viaxe científica.

Cada paso te levará a descubrir e valorar o noso planeta.

Comezamos? O mundo agarda por ti!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)