# 2.6. A Conta Atrás

# Posta en común

Hoxe é o momento de compartir todo o que investigastes sobre as zonas climáticas do noso planeta. Cada equipo de investigación xogou un papel clave para entender a diversidade e características das diferentes rexións do mundo.

Para a posta en común, cada membro do grupo compartirá a súa investigación achegando unha peza do crebacabezas de cada zona climática.

Mentres presentades, os demais equipos poderán facer preguntas, anotar ideas ou propoñer debates.

Imos!

## Lectura facilitada

Hoxe imos compartir o que investigastes sobre as zonas climáticas.

Cada equipo fixo un traballo importante.

Cada persoa do grupo dirá o que descubriu.

Así, xuntaremos todas as pezas do crebacabezas de cada zona climática.

Mentres presentades, os outros equipos poden facer preguntas ou anotar ideas.

¡Imos!

# Pregunta Verdadeiro-Falso

Marca verdadeiro ou falso en cada oración segundo corresponda:

# Pregunta 1

Nas zonas desérticas hai moita biodiversidade debido á abundancia de auga.

Verdadeiro Falso

# Retroalimentación

Falso

É falso: Nas zonas desérticas hai pouca auga, o que limita a biodiversidade.

# Pregunta 2

As zonas climáticas polares teñen temperaturas extremadamente frías durante todo o ano.

Verdadeiro Falso

# Retroalimentación

Verdadeiro

É verdadeiro: Nas zonas polares, as temperaturas son xeralmente moi baixas debido á inclinación da Terra, que fai que os raios do sol cheguen de forma indirecta.

# Pregunta 3

O impacto humano nas zonas climáticas inclúe accións como a deforestación e a contaminación.

Verdadeiro Falso

# Retroalimentación

Verdadeiro

É verdadeiro: As actividades humanas afectan negativamente moitas zonas climáticas.

# Pregunta 4

As plantas das zonas áridas adoitan ter raíces curtas para aproveitar a auga da choiva.

Verdadeiro Falso

# Retroalimentación

Falso

É falso: As plantas teñen raíces moi longas para buscar auga profunda no subsolo.

# Pregunta 5

Os climas tropicais atópanse preto dos polos e teñen poucas precipitacións.

Verdadeiro Falso

# Retroalimentación

Verdadeiro

É falso: Atópanse preto do ecuador e teñen moitas precipitacións.

# Pregunta 6

Os climas temperados teñen estacións do ano moi marcadas, con invernos fríos e veráns cálidos.

Verdadeiro Falso

# Retroalimentación

Verdadeiro

É verdadeiro: Os climas temperados adoitan ter catro estacións ben diferenciadas, con variacións significativas de temperatura e precipitación ao longo do ano.

# Pregunta 7

Os humanos poden axudar a protexer as zonas climáticas plantando árbores e reducindo a contaminación.

Verdadeiro Falso

# Retroalimentación

Verdadeiro

É verdadeiro: Estas accións contribúen á conservación dos ecosistemas e do clima.

# Diario de aprendizaxe

Xenial! Xa alcanzaches a segunda fase. Agora só queda cubrir o diario de aprendizaxe para reflexionar sobre todo o aprendido.

Vai ao apartado diario de aprendizaxe e descarga o documento para cubrir a segunda fase.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)